Document ID: /roh_data/filtered/fineweb-2-filterrobots_roh.jsonl.gz/18348

La part uffiziala da la sessiun d’avust dal Cussegl grond è a fin. La fatschenta impurtanta è stada la revisiun da la lescha da taglia – là ha il Cussegl grond tranter auter sbassà la taglia da gudogn per interpresas da 5,5% sin 4,5%.
Sper quai ha il parlament chantunal er deliberà unanimamain in credit da 24,5 milliuns francs per modernisar il center da scolaziun al Plantahof.
Er unanimamain approvada è la fusiun tranter Maladers e Cuira.
Ed Alessandro Della Vedova è vegnì elegì sco president dal Cussegl grond. Sonda è lura la festa per il pli aut Grischun e quai a Poschiavo.
RR novitads 18:00